A februári forradalom megfosztotta mind államtanácsosi, mind a külügyminisztériumban viselt hivatalától és 1851. december 2-a után önként lemondott a történelmi bizottságban viselt elnöki tisztéről is. Művei közül még megemlítendők: "Antonio Perez et Philippe II" (Párizs 1845 és 1881); "Charles V., son abdication, son séjour et sa mort au monastère de Yuste" (u. o. 1854 és 1882); "Histoire de Marie Stuart" (u. o. 1850 és 1884), ezt Berzeviczy E. magyarra fordította (Budapest, 1863), "Rivalité de François I et de Charles-Quint" (Párizs 1875 és 1876), ez a munka I. Ferdinánd és Szapolyai János ellenkirályok történetére is fontos; "Études historiques" (u. o. 1884). Mignet a Magyar Tudományos Akadémiának kültagja volt és Trefort Ágoston tartott munkásságáról emlékbeszédet (Budapest, 1885).